Polisiebeampte noodlottig gewond in Soshanguve | Netwerk24
Polisiebeampte noodlottig gewond in Soshanguve
15 April 2017 15:45
’n Polisiebeampte is Vrydagaand tydens ’n misdaadvoorkomingsveldtog in Soshanguve buite Pretoria doodgeskiet.Die sersant, wie se naam nog nie bekend is nie, is tydens sy aankoms by ’n kliniek dood verklaar, sê brig. Mathapelo Peters, polisiewoordvoerder in Gauteng.Nóg ’n polisiebeampte is tydens die wilde skietery beseer.Peters sê die konstabel is in ’n bestendige toestand in ’n hospitaal in Pretoria.Die twee beamptes was Vrydagaand deel van die polisie se Operasie Paseka, wat misdaad wil voorkom en bestry tydens Paasfees, toe daar op hulle geskiet is.’n Wit Toyota Corolla is in Ruth First-laan van die pad getrek sodat die polisie die motor kon deursoek.’n Onbekende aantal insittendes het egter op die polisie losgebrand toe hulle naby die motor kom. Hulle het daarna weggejaag.Peters sê die motor is in Vosloorus aan die Oos-Rand as gesteel aangemeld.Die polisie het met ’n soektog na die verdagtes begin, maar teen Saterdagmiddag is niemand nog in hegtenis geneem nie.Lt.genl. Deliwe de Lange, polisiehoof in Gauteng, het die voorval veroordeel.Dis ironies dat die polisie in Gauteng onlangs ’n biddiens gehou het vir die toegewyde polisiebeamptes wat misdaad bestry en dat Paasfees vreedsaam moet verloop“Dis ironies dat die polisie in Gauteng onlangs ’n biddiens gehou het vir die toegewyde polisiebeamptes wat misdaad bestry en dat Paasfees vreedsaam moet verloop.”De Lange sê “hoe hartseer die moord op die sersant al is, sal dit die polisie nie van stryk bring nie. Ons is nou nog meer vasberade om misdadigers uit Gauteng te verwyder”. – News24
Konstabel geskiet toe hy rowers wou vastrek
Man doodgeskiet, polisievrou in bors gewond